Ego Regnaudus Dominus Baugiaci, Notum facio præsentibus  futuris, quòd cum discordia esset inter me ex unâ parte,  Dominum Trenorchiensem Abbatem ex alterâ; tandem mediantibus bonis viris Humberto Domino Bellijoci, Johanne Grosso Domino Branceduni  Domino Petro de Boceyo Milite Domini Regis, pacificata  composita fuit in hunc modum juravi, tactis sacrosanctis Evangeliis, pacem tenere  conservare de me  de meis dicto Abbati Trenorchiensi  suis bonâ fide. Et pro damnis illatis Abbati  suis à me Regnaudo  à meis, teneor etiam pro dictis damnis reddere quingentas marcas argenti terminis à diffinitoribus statuendis, scilicèt Domino Johanne Grosso, Domino Petro de Boceyo Milite Domini Regis,  Domino Wilelmo Præposito de Trenorchio, promisi Ego R. sub religione præstiti juramenti quictare  liberare omnes illos qui erant in prisonâ meâ,  omnes illos qui erant plagiati in manu meâ pro redemptione  expensis factis in prisonâ meâ usque ad diem octabum S. Andreæ Apostoli. Debeo insuper exorare Dominum Ducem Burgundiæ, quòd occasione meâ non petat aliquid ab Abbate,  Burgensibus Trenorchiensibus super damno illato castellaniæ de Cusyriaco. Boves  vacas Abbatis, si quæ invintæ fuerint residuæ, debent Abbati remanere,  servicium quod non est levatum usque ad prædictam diem. Prioratus quos sasivi debeo reddere Abbati sine diminutione  cum omni integritate secundùm consuetudines longo retroactis temporibus habitas,  secundùm litteras super statum prioratuum confectas. Hæc omnia supradicta ego D. Vorrias de Aulâ, Acarias de Chavannes, Joannes de Pavanes,  Durandus Rebuti Milites,  Ogerius Buca Domicellus, observanda juravimus,  nisi de dictâ pecuniâ dicto Abbati vel ejus mandato statutis terminis satisfecero, debeo tenere obstagia,  quinque Milites superiùs nominati mecum apud Matisconem. Si verò de dictis obstagiis exigere sine licentiâ dicti Abbatis posset dictus Abbas cum mandato Domini Regis nantare plagios constitutos super quingentis marcis. In cujus rei testimonium præsentes litteras sigilli mei munimine roboravi. Actum anno Domini M. CC. tricesimo sexto mense Decembris.